धौलागिरि गाउँपालिका–१ को गुर्जामा जम्मा ७ सय ६२ मतदाता रहेकोमा गत स्थानीय तह निर्वाचनमा ४ सय ४६ मत खसेको थियो । ‘०७० सालमा माओवादीका लोकेन्द्र विष्टबाहेक गुर्जामा पञ्चायतकालदेखि नै उम्मेदवार आउने गरेका छैनन्’ वडाध्यक्ष झकबहादुर छन्त्यालले भने, ‘हामी गुर्जावासी राज्यको मूलधारबाट सधैंका उपेक्षित छौं ।’ विभिन्न पार्टीका प्रतिनिधिसभाका ५ जना उम्मेदवार मात्र होइन प्रदेशसभामा उम्मेदवारहरू पनि गुर्जा पुगेका छैनन् ।
